section_heading: Životopis
paragraph_text: Marijan Stojković rođen je 1879. godine u Podgori kod Makarske. U rodnom mjestu je pohađao osnovnu školu a gimnaziju je završio u Splitu. Na sveučilištu u Grazu 1903. godine upisao je slavistiku, a tamo je i doktorirao 1908. godine s tezom O radu i životu isusovca Bartolomea Kašića. Predavao je kao srednjoškolski profesor u Zadru, Splitu, Dubrovniku, na Tehničkoj školi u Ljubljani te od 1924. godine u Zagrebu gdje je 1944. godine umirovljen. Po obnovi rada JAZU pozvan je u uređivački odbor akademijinog Rječnika kao stručnjak leksikolog, pa je sudjelovao u izradi od 53. sveska do kraja života.<ref>Milovan Gavazzi, ''In memoriam, Nekrolog, Obituarij. Prof. dr. Marijan Stojković (1879-1965) // Narodna umjetnost: hrvatski časopis za etnologiju i folkloristiku'', sv. 4, br. 1, 1966., str. 289-290., ‎